ESSO รูดแรงท้ายตลาดฯ หลังประกาศกำไร Q1/61 ลดฮวบ 36%
ESSO รูดแรงท้ายตลาดฯ หลังประกาศกำไร Q1/61 ลดฮวบ 36% ล่าสุด ณ เวลา 15.52 น. ราคาอยู่ที่ 15.90 บาท ลบ1.70 บาท หรือ 9.66% สูงสุดที่ 17.70 บาท ต่ำสุดที่ 15.60 บาท ด้วยมูลค่าซื้อขาย 594.34 ล้านบาท
10 พ.ค. 2561

ผู้สื่อข่าวรายงานว่า บริษัท เอสโซ่ (ประเทศไทย) จำกัด (มหาชน) หรือ ESSO ณ เวลา 15.58 น. ราคาอยู่ที่ 15.90 บาท ลบ1.70 บาท หรือ 9.66% สูงสุดที่ 17.70 บาท ต่ำสุดที่ 15.60 บาท ด้วยมูลค่าซื้อขาย 594.34 ล้านบาท

โดยราคาหุ้นปรับตัวลดลงอย่างหนักภายหลังจากบริษัทรายงานผลการดำเนินงานงวดไตรมาส 1/61 (รวมบริษัทย่อย) สิ้นสุดวันที่ 31 มี.ค. 61 มีกำไรสุทธิ 953.20 ล้านบาท ลดลง 36% จากปีก่อนมีกำไร 1.50 พันล้านบาท
ทั้งนี้ ผลการดำเนินงานในไตรมาสดังกล่าวปรับตัวลดลง เนื่องจากสัดส่วนการผลิตน้ำมันสำเร็จรูปในไตรมาส 1/61 ปรับตัวลดลงคิดเป็น 0.7% เมื่อเทียบกับช่วงเดียวกันเมื่อปีก่อน เป็นผลมาจากการผลิตแนฟทาที่น้อยลง ส่งผลให้ปริมาณการขายแนฟทาลดลงตามปริมาณการผลิตที่ลดลง